চোৰাংচিকাৰীৰ গুলীত গুৰুতৰভাৱে আঘাতপ্ৰাপ্ত হৈ তিনিচুকীয়া জিলাৰ জাগুন আঞ্চলিক বন বিষয়াৰ কাৰ্যালয়ৰ অধীনৰ নামফাই সংৰক্ষিত বনাঞ্চলৰ বেদখলীকৃত এলেকাত বোকাত আবদ্ধ হৈ কালিৰে পৰা মৃত্যু যন্ত্ৰনাত ছটফটাই থকা বনৰীয়া হাতীটোৱে অৱশেষত কৰুণ মৃত্যুক সাবটি লয়।
যোৱা নিশাৰ ভাগত মৃত্যু হোৱা হাতীটোক কালিৰে পৰা পশু চিকিৎসকে চিকিৎসা সেৱা আগবঢ়াই আহিছিল যদিও হাতীটোক সুস্থ কৰিব তুলিব নোৱাৰিলে।
আজি মৰণোত্তৰ পৰীক্ষা সম্পন্ন কৰাৰ পিছত নামফাই সংৰক্ষিত বনাঞ্চলৰ মাজতে জাগুন বন বিভাগে হাতীটোৰ মৃতদেহ সমাধিস্থ কৰে।
আনহাতে হাতীটোৰ কৰুণ মৃত্যুৱে প্ৰকৃতিপ্ৰেমীসকলক মৰ্মাহত কৰাৰ লগতে তিনিচুকীয়া জিলাত যে চোৰাংচিকাৰী সক্ৰিয় হৈ আছে সেই কথায়ো প্ৰমাণ কৰিছে।
উত্তৰ-পূব ভাৰতৰ প্ৰকৃতিপ্ৰেমী সংগঠন নেচাৰ্চ বেকনৰ মাৰ্ঘেৰিটা মহকুমা সমিতিয়ে চোৰাংচিকাৰীৰ বিৰুদ্ধে কঠোৰ ব্যৱস্থা গ্ৰহণ কৰিবলৈ প্ৰশাসনক দাবী উত্থাপন কৰিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
